230 Jón Hilmar Jónsson greinir að notkun vísiorða fyrir endurvísun og bendivísun þegar vísað er til málsamhengis er það hvort um er að ræða nálægð við þann mállið sem vísiorðið er samvísandi við . Tilvist slíks málliðar , sem nefna má tilvísilið , í nánasta málsamhengi virðist meginskilyrði fyrir notkun vísiorða fyrir endurvísun í íslensku . 3 Sé nálægð tilvísiliðar og vísiorðs rofin eins og í dæmum ( 23 ) , ( 25 ) og ( 27 ) verður notkun vísiorða fyrir bendivísun eðlilegri . En slík vísun kemur einnig til greina þótt um sé að ræða nálægð við tilvísilið eins og fram kom í dæmum ( 19 ) , ( 20 ) og ( 21 ) að framan . I slíkum tilvikum eru vísiorð bendivísunar og end - urvísunar þó ekki fyllilega jafngild . Sé valið vísiorð fyrir bendivísun er samhengið við tilvísiliðinn með nokkrum hætti rofið , málheildin leyst upp , en notkun vísiorðs fyrir endurvísun bindur málheildina saman . Vísiorð fyrir bendivísun eiga því einkum við í huglægum , lýsandi stíl , en síður þar sem stíllinn er hlutlægur og knappur . Pessi munur er greinilegur sé litið á dæmi ( 19 ) , þar sem þarna ætti sýnilega best við í huglægri , persónulegri frásögn , en þar félli að hlutlægum stíl . Hér verður staðar numið við almenna lýsingu á hlutverki þeirra vísiorða sem fram koma við bendivísun . Ljóst er að erfitt er að halda því skýrt aðgreindu frá hlutverki vísiorða endurvísunar , sem fyrst og fremst eru bundin vísun til málsamhengis . Til viðbótar þeim skyldleika sem þegar hefur verið gerð grein fyrir kemur að vísiorð endurvísunar geta látið í ljós bendivísun : ( 28 ) Sá er góður , sagði Árni og lagðist á flautuna . Hvernig gat mannskrattinn leyft sér að beygja inn á aðalbraut beint í veg fyrir hann ? ( 29 ) ( Hjón eru inni í verslun í þeim erindagerðum að kaupa skyrtu á manninn . Konan segir við afgreiðslustúlkuna : ) Áttu skyrtu á hannl ( 30 ) Þar kemurðu loksins , sagði Laufey um leið og hún opnaði dyrnar og sá móður sína haltra upp stigann . Möguleikinn til bendivísunar með þessum vísiorðum er þó mjög tak - markaður . Sá kemur aðeins til greina fyrir bendivísun sérstætt fremst 3 Heitið tilvísiliður tekur til þess sem á erlendum málum er nefnt antecedent . Tilvísi - liður er heppilegra heiti en bein þýðing erlenda orðsins ( „ undanfari " ) að því leyti að málliðurinn sem vísiorðið er samvísandi við getur bæði staðið á undan og á eftir vísiorð - inu .